Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 611

6. sorban kimutatott egyéb passzív idõbeli elhatárolások összegét kell kiemelni. A 75.1 sorban a nem valódi penziós ügyletekkel kapcsolatos, mérlegen kívüli követelések értékét kell szerepeltetni. Ezeknél az ügyleteknél a hitelintézet az eszköz penzióba vevõje, aki jogosult, de nem köteles a penzióba adó részére az eszközt meghatározott áron visszaadni. A nyilvántartásban szereplõ követelés azt az összeget tükrözi, amelyet a hitelintézet akkor kap, ha az eszközt visszaadja a penzióba adónak. Ez az eset akkor következik be, ha az eszköz piaci értéke alacsonyabb lesz annál az árnál, amely mellett a penzióba adó visszavásárlási kötelezettséget vállalt. A 75.21 sorban a nem valódi penziós ügyletekkel kapcsolatos, mérlegen kívüli kötelezettségeket kell szerepeltetni nyilvántartási értéken. Ezeknél az ügyleteknél a hitelintézet volt az eszköz penzióba adója, és a partner a penzióba vevõ, aki csak jogosult, de nem köteles az eszközt a hitelintézetnek meghatározott áron visszaadni. A kötelezettség nagysága a visszavásárlási árat tükrözi. A 75.22 sorban a nem valódi penziós ügyletekkel kapcsolatos, mérlegen kívüli kötelezettségeket kell szerepeltetni céltartalékkal csökkentett nyilvántartási értéken. A céltartalék képzési kötelezettség akkor merül fel, ha az eszköz piaci értéke a visszavásárlási árhoz képest alacsonyabb. A 76.1 Még be nem jegyzett vállalkozásba fizetett alapítói hozzájárulás sorba az olyan vállalkozásokba befizetett pénzbeli, vagy nem pénzbeli alapítói hozzájárulásoknak a nettó könyv szerinti összegét kell beírni, amelyeket még nem jegyeztek be a cégnyilvántartásba. (Ezeknek a befektetéseknek szerepelniük kell a Felügyeleti mérleg megfelelõ — befektetési célú értékpapírok vagy vagyoni érdekeltségek címû — eszközcsoportjai között.) A 76.2 Külföldi tulajdonostól alárendelt és kiegészítõ alárendelt kölcsöntõke sorban a mérleg 73.1—74 soraiból a külföldi tulajdonos(ok)tól kapott összegeket kell kimutatni. A 77.1 Kárpótlási jegy nettó értéken sorban a Felügyeleti mérleg Forgatási, illetve Befektetési célú értékpapírok címû eszközcsoportjainak 21.12 és 31.11 Államkötvény soraiban kimutatott értékpapír állományból a kárpótlási jegyek értékét kell jelenteni nettó értéken. A 77.2 Hitelezõi viszonyt megtestesítõ értékpapírokból származó követelések nettó értéken sorban a Felügyeleti mérleg Forgatási célú értékpapírok és a Befektetési célú értékpapírok eszköz-soraiban szereplõ értékpapírok közül a hitelviszonyt megtestesítõ értékpapírokat kell jelenteni nettó értéken — az állampapírok és a jegybank által kibocsátott kötvények nélkül —, mivel ezeket — az állampapírokhoz és a jegybank által kibocsátott kötvényekhez hasonlóan — a Hpt. által elõírt befektetési korlátnál nem kell figyelembe venni. A 77.3 Államadóssági kötvény sorban a kötelezõ tartalékolási szabályok változása következtében 2001. január 31-én a jegybanktól a hitelintézethez került, mind a befektetési , mind a forgatási céllal tartott államadóssági kötvények állományát kell jelenteni könyv szerinti bruttó értéken. A 77.4 sorban kell szerepeltetni mind a forgatási, mind a befektetési céllal szerzett — a Felügyeleti mérlegben az államkötvények között (a 21.12 és a 31.11 sorban) kimutatott — az állam által 1995-ben átvállalt, korábban kibocsátott TB kötvények állományának nettó értékét. A 77.5 soron a Visszavásárolt saját részvényeket névértéken kell jelenteni. (A könyv szerinti értékük a mérleg eszközei között szerepel.) A 78.111—78.112 sorokban a nem pénzügyi vállalatokkal szembeni hitelek és egyéb hiteljellegû követelések között (a Felügyeleti mérleg 55.11—55.27 soraiban), illetve a nem pénzügyi vállalatok által elhelyezett betétek között (a Felügyeleti mérleg 14.11—14.242 soraiban) jelentett állományokból a nem pénzügyi vállalatokat segítõ és azok 2002/17/II. szám által finanszírozott nonprofit intézmények adatait (a hiteleket könyv szerinti bruttó és nettó értéken is) kell szerepeltetni. A 78.111—78.112 sorba a számukra nyújtott összes hitel és hiteljellegû követelés, a 78.12 sorba az általuk elhelyezett összes betét hó végi állományát kell helyezni. A 78.211—78.22 sorokban külön ki kell mutatni a Felügyeleti mérlegben a nem pénzügyi vállalatok adatai között szerepeltetett nem jogi személyiségû vállalkozói hitelek, illetve betétek hó végi állományát (a hiteleket könyv szerinti bruttó és nettó értéken is). A 78.31—78.43 Iroda- és üzletházépítésre nyújtott hitel sorokban szerepeltetendõ (a Felügyeleti mérleg 55.261— 55.262 soraiból kiemelve) az egyéb hitelek azon része, melyet iroda- és üzletházépítésre nyújtott a hitelintézet. Olyan egyéb (nem lakáscélú) ingatlanfejlesztési hitelek fennálló állományát kell tartalmazniuk e soroknak (eredeti lejárat szerinti bontásban, könyv szerinti bruttó és nettó értéken), amelyeknél a közvetlen felhasználó és az építtetõ, fejlesztõ személye nem azonos; azaz amelyeket részben vagy egészben eladásra vagy bérbeadásra szánt irodaházak, székházak, üzletházak vagy bevásárlóközpontok stb. építésére vagy fejlesztésére jelzáloggal, egyéb fedezettel vagy anélkül nyújtott a hitelintézet. A 79.1 Látra szóló takarékbetétek összesen sorba a háztartások látra szóló és folyószámlabetétei közül a lakosság látra szóló takarékbetétek állományát kérjük feltüntetni. A 79.2 Nem névre szóló összes betét sorban kell jelenteni a hitelintézet forrásai között kimutatott valamennyi nem névre szóló betét állományát egy összegben, a betéti okiratok nélkül. A nem névre szóló betéti okirat-állományt a 79.3 Nem névre szóló betéti okirat összesen, az ugyanilyen letéti jegy-állományt a 79.4 Nem névre szóló letéti jegy összesen sorban kell jelenteni.

Source: https://magyarkozlony.hu/hivatalos-lapok/519666164a46c1e7852355d0fcc6569015d62fcb/dokumentumok/d8674e2a1e77b3334e86bda8e73b34f287980026/letoltes